Ribe Stifts Adresseaviser, 1844-06-28
Fædrelandet leverer gjennem to Numere (fori Fredags og Løverdags) en Artikel med Overskrift: "Er det danske Cancelli med eller mod den danske Sag i Slesvig?" J denne Artikel drøfter Fædrelandet de overordentlige og usædvanlige Foranstaltninger", Cancelliet har truffet i Anledning af den i næsten alle danske Provindsblade trykte, meget omtalte, af Formanden for den slesvigske Forening, Hans Nissen, underskrevne Extrakt af den slesvigske Forenings Forhandlings-Protokol." Først blev Fædrelandet, som optog Extrakten, lagt under Beslag af Justitsraad Reiersen, "der som bekjendt, maaler trykte Yttringers Farlighed efter sin Skarpsindigheds meget indskrænkede Gradestok, og Bladets Redakteur beordret tiltalt. Men det kgl. danske Cancelli gik videre. Det tilskrev det slesvig-holsteen lauenborgske Cancelli og henstillede til dette, om det ikke fandt Anledning til at sætte Hans Nissen under Anklage. "Men det kgl. danske Cancelli er endnu gaaet videre." Vi anføre Fædrelandets egne Ord desangaaende: Fredagen den 14. Juni laade Justitsraad Reiersen Fædrelandet under Beslag, for den deri indførte Extrakt af den slesvigske Forenings Protokol", og Søndagen den 16. modtoge vi alt Meddelelse om at Action var beordret mod dette Blads Redacteur. Men hvad skeer. Om Mandagen den 17, bringer Posten Ove Thomsens Avis og Ribe Avis, begge privilegerede, begge censurerede Blade og begge indeholdende den selvsamme Extrakt, for hvilken vi vare beslaglagte og actionerede; Tirsdagsposten bragte Aalborg- og AarhuusAvis, begge censurerede Blade, hvor samme Extrakt fandtes indført; Torsdagsposten bragte Hempels Avis, der ligeledes er censureret, med samme Jnserat, og Fredagsposten endelig de censurerede Viborg- og Randers Aviser, atter med samme Jndhold, saa at der nu næsten ikke er noget privilegeret Blad udenfor Kjøbenhavn, der ikke har optaget den forbryderiske Artikel, med Undtagelse af den falsterske Tidende; men den hytter sig nok, thi for den fungerer, som bekjendt, Stiftamtmand v. Jessen som Obercensor. Endelig har ogsaa Kieler Correspondensblatt, der trykkes ikke under dansk, men under det tydske Forbunds Censur, oversat og optaget den slesvigske Forenings Resolutioner." – Efter nogle Yttringer og Cancelliets Handlemaade i denne Sag, vedbliver Fædrelandet saaledes: "Det høie Collegium har dernæst ikke ladet det være nok med at formane Provinds-Censorerne for en anden Gangs Skyld, men har tillige givet dem Næser for det denne Gang Skeete. Endelig har Collegiet, som det sees af Berlingske Tidende og Adresseavisen decreteret Trykkefrihedsactioner, foruden mod os, ogsaa mod Udgiverne af Fyens Stiftsavis, M. C. Hempel, af Fyens Avis, Ove Thomsen, af Aalborg Stiftstidende, J. C. Borch og Julie Ree, af Aarhuus Stiftstidende, A. F. Elmqvist, og af Ribe Stiftsavis, Christine sal. Hyphoff Disse Actioner ere nu meget mærkværdige. For det Første ere de rettede mod de respective Avisers Udgivere, uagtet disse paa een Undtagelse nær, ikke ere identiske med deres Redacteurer, uagtet der staaer andre Redacteurer angivet paa Bladene, uagtet altsaa Udgiverne ere aldeles uskyldige i, at de slesvigske Resolutioner og hvilketsomhelst Andet er optaget i de respective Blade, og den formeentlige Overtrædelse af Trykkefrihedslovgivningen er begaaet af ganske andre Personer, som ikke ere tiltalte. Paa Hempels fyenske Avis staaer Carl Bagger som Redacteur, paa Ove Thomsens, at den i hans Fraværelse er redigeret af Realskoleforstander Sørensen, paa Aalborg Avis staaer Bernhard Ree og paa Ribe Avis E. Hyphoff, kun Aarhuus Avises Redacteur og Udgiver er samme Person. Det kgl. danske Cancellie har altsaa sat vitterlig uskyldige Personer under Anklage, men forsømt at tiltale de formeentlig skyldige &c.